২০১৩ সালের ২৬ জুলাই মর্মান্তিক এক সড়ক দুর্ঘটনায় এই আসনের সংসদ সদস্য মধুমতি টাইলস লিমিটেডের স্বত্বাধিকারী গোলাম সবুর টুলুর মৃত্যুর পর উপনির্বাচনে টুলু পরিবারের কেউ অংশ নেবেন, এমনটাই প্রত্যাশা ছিল তৃণমূল নেতাকর্মীদের। সে সময় শোকসন্তপ্ত পরিবারের কেউ নির্বাচনে না আসায় উপনির্বাচনে অংশ নিয়ে সংসদ সদস্য নির্বাচিত হন পাথরঘাটা উপজেলা পরিষদের চেয়ারম্যান শওকত হাচানুর রহমান রিমন। এরপর ২০১৪ সালের জাতীয় সংসদ নির্বাচনেও আওয়ামী লীগের টিকিটে নির্বাচিত হন তিনি।